Manchester City F.C.

Manchester City Football Club yaiku salah siji klub bal-balan profésional Inggris kang main ing Liga Premier Inggris. Klub iki manggon ana ing kutha kang padha karo klub Manchester United, kang nduwé markas ing stadion City of Manchester, Manchester. Manchester City nglakoni bal-balan resmi kang pisanan ing sasi Novèmber taun 1880. Nalika iku jenenge isih St Mark's (West Gorton). Taun 1887 banjur ganti dadi Ardwick A.F.C, lan ing taun 1894 dadi  Manchester City F.C.. The City wis tau dadi juwara liga kaping loro, Piyala FA kaping papat, Piyala Liga kaping loro lan Piyala Winners Éropah sapisan. Periode paling suksès saka klub iki yaiku nalika ana ing pungkasan taun 1960an lan wiwitan taun 1970an. Nalika jaman semana manager saka Manchester City yaiku Joe Mercer lan diasistèni déning Malcolm Allison. Pemain city ing jaman semana kaya Colin Bell, Mike Summerbee lan Francis Lee. Taun 2007 klub iki dituku déning milyarder saka Thailand k uga dadi Mahamantri Thailand, Thaksin Shinawatra, kang ndadèkaké klub iki dadi salah siji klub Inggris kang dikuwasani déning asing. Taun 2008 The City banjur dituku déning Abu Dhabi United Group. Manchester City dadi jawara Liga Inggris taun 2012.

Lambang lan warna klub 
Seragam kandhang saka Manchester City yaiku warna Biru Langit lan clana Putih. Déné seragam nalika main tandhang yaiku Abang Marun, utawa abang  (wiwit taun 1960an) lan Clana ireng. Nanging saiki kadhang-kadhang City uga nganggo warna kostum kang béda. Asal-usul warna seragam kandhang klub ora jelas nanging bukti kang ana yaiku klub wis nganggo warna biru langit wiwit taun 1892 utawa sadurungé.

Pemain

Skuat utama

Cathetan suku 

Klub Liga Utama Inggris